Document ID: 31988R0840

( 2 ) ΕΕ αριθ . L 78 της 23 . 3 . 1988, σ . 1 .
( 3 ) ΕΕ αριθ . L 78 της 20 . 3 . 1987, σ . 5 .
ΚΑΝΟΝΙΣΜΟΣ ( ΕΟΚ ) αριθ . 840/88 ΤΟΥ ΣΥΜΒΟΥΛΙΟΥ της 28ης Μαρτίου 1988 για την τροποποίηση του κανονισμού ( ΕΟΚ ) αριθ . 775/87 για την προσωρινή αναστολή μέρους των ποσοτήτων αναφοράς που αναφέρονται στο άρθρο 5γ παράγραφος 1 του κανονισμού ( ΕΟΚ ) αριθ . 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 744/88 ( 2 ), και ιδίως το άρθρο 5γ παράγραφος 6,
την πρόταση της Επιτροπής,
Εκτιμώντας :
ότι ο κανονισμός ( ΕΟΚ ) αριθ . 775/87 ( 3 ) προβλέπει την προσωρινή αναστολή μιας ενιαίας αναλογίας κάθε ποσότητας αναφοράς που αναφέρεται στο άρθρο 5γ παράγραφος 1 του κανονισμού ( ΕΟΚ ) αριθ . 804/68 κατά τρόπο ώστε η συνολική ποσότητα που αναστέλλεται να είναι 4 % για την τέταρτη περίοδο του καθεστώτος της συμπληρωματικής εισφοράς και 5,5 % για την πέμπτη περίοδο της συνολικής εγγυημένης ποσότητας κάθε κράτους μέλους, όπως αναφέρεται στο άρθρο 5γ παράγραφος 3 του κανονισμού ( ΕΟΚ ) αριθ . 804/68 - ότι το άρθρο 2 του κανονισμού ( ΕΟΚ ) αριθ . 775/87 προβλέπει την καταβολή αποζημίωσης στους παραγωγούς για τις αναστελλόμενες ποσότητες - ότι πρέπει, για διοικητικούς λόγους, να διευρυνθεί η περίοδος κατά τη διάρκεια της οποίας η αποζημίωση πρέπει να καταβάλλεται από τις εθνικές αρχές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Στο άρθρο 2 παράγραφος 1 δεύτερο εδάφιο πρώτη και δεύτερη περίπτωση του κανονισμού ( ΕΟΚ ) αριθ . 775/87, η λέξη "τρίμηνο" αντικαθίσταται από τη λέξη "εξάμηνο ".
Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 28 Μαρτίου 1988 .

Labels: 7
17